carohd/mindhelper huggingface dataset:
Er det at manipulere, at jeg tænker, at min kæreste er forelsket i en anden?
Kategori: Kærlighed og sex
K\u00f8n: Pige
Alder: 20
Dato: 2020-09-24T14:31:32.000Z

Sp\u00f8rgsm\u00e5l:
jeg har en kæreste som jeg har mistanke om er forelsket i en anden pige. Er dette at manipulere ?

Svar:
Det er ikke særligt rart, hvis man tror, at ens kæreste måske er blevet forelsket i en anden. Derfor er jeg også rigtigt glad for, at du har skrevet herind og delt dine tanker med os.



Manipulation 



Du skriver og spørger, om det er at manipulere, at du har en mistanke om, at din kæreste er forelsket i en anden. Det tænker jeg ikke, det er. Manipulation betyder, at man prøver at påvirke en andens persons måde at være eller gøre på. Det kunne eksempelvis være, at man fortalte sin veninde, at hendes kæreste var hende utro, selvom han ikke var det, i håb om at de ville slå op. På den måde ville man have manipuleret sin veninde til at slå op med sin kæreste. 



Hvis man tænker, at ens kæreste måske er forelsket i en anden, så er det ikke manipulation. Det lyder nærmere som en bekymring fra din side. Hvilket jeg sagtens kan forstå, for det lyder ikke som en særlig rar mistanke at have.



Kan du snakke med din kæreste? 



Jeg kommer til at tænke på, om du har prøvet at snakke med din kæreste om, om han er forelsket i en anden? For jeg tænker, at der måske har været nogle tegn, siden du har fået mistanken? Og så kan det være en god idé, at få snakket om det, så i kan finde ud af, hvordan i kan forholde jer til det som kærester.



Hvis du ikke føler, at du kan snakke med din kæreste om det endnu, så kan du måske prøve at tage fat i en god veninde og snakke med hende om det. Nogle gange kan det være rigtigt rart at have nogle ekstra øjne på ens problemer, hvis man er i tvivl om, hvordan søren man lige skal håndtere dem.



Jeg håber at mit svar har været hjælpsomt for dig. Og så krydser jeg fingre for, at det kommer til at gå super godt med dig.
Skal jeg droppe ud af 3.g.?
Kategori: Skole og uddannelse
K\u00f8n: Dreng
Alder: 18
Dato: 2020-09-27T13:48:57.000Z

Sp\u00f8rgsm\u00e5l:
jeg er meget i tvivl om dette. Burde jeg droppe ud af gymnasiet?



Jeg går i 3.g og har mistet alt motivationen, det eneste der holder mig i live er mine klassekamerater.



Jeg har altid haft en stor drøm om at blive iværksætter, og er også klar til at gå 110% ind i det.



Er det en god ide at droppe ud?

Svar:
Det lyder til at være en stor beslutning, som du overvejer i øjeblikket. Derfor kan jeg også sagtens forstå, hvis du er i tvivl. Og jeg er glad for, at du har skrevet herind og delt det med os.



Jeg kommer til at tænke på, om det måske også er dig, der har skrevet dette brevkassespørgsmål?  For det virker til, at være en problemstilling, der er magen til den, du skriver her. Men nogle gange kan det være lidt svært lige at finde sit svar i brevkassen, når der går lidt tid fra man skriver til man får svar. Måske er det noget, som er sket for dig? Og du derfor har skrevet 2 gange? Hvis det ikke er dig, som har skrevet svaret, så tænker jeg stadigvæk, at det vil kunne være rigtigt hjælpsomt for dig, og ellers er du velkommen til at skrive herind igen. 



God vind fremover.
Er det normalt at se porno som pige?
Kategori: Kærlighed og sex
K\u00f8n: Pige
Alder: 16
Dato: 2020-09-27T13:57:11.000Z

Sp\u00f8rgsm\u00e5l:
Jeg er jomfru og jeg har tit drømme om sex. Eftersom jeg ser porno hvilket jeg ikke ved om det er normalt for piger? Men jeg vågner ihverfald med rigtig meget udflåd i mine trusser om morgenen. Min mor siger at jeg siger lyde om natten. Det syndes jeg er rigtig ubehageligt for kan ikke selv styre det. Eller er der noget man kan gøre?

Svar:
Jeg kan sagtens forstå, at du bliver i tvivl om, hvad der lige er normalt, når det kommer til drømme om sex og porno. Derfor er jeg også rigtigt glad for, at du har skrevet herind og delt det med os.



Sex og normalitet 



Du spørger, om det er normalt at se porno som pige. Og du kan være helt rolig, det er fuldstændigt normalt, at piger ser porno. Omkring 86% af alle piger har set porno, inden de fylder 14 år. Men piger taler måske ikke helt så højt om det, som drenge nogle gange godt kan finde på. Det kan der være flere grunde til, men det har nok især noget at gøre med kultur. Du kan prøve at læse mere om unge og porno her på Sexliniens hjemmeside. De har nemlig skrevet en rigtig god artikel om unge og deres forbrug af porno.  



Når du sover



Du skriver, at du har sexdrømme om natten og du nogle gange siger lyde, som din mor har kommenteret på. Igen er det helt normalt at drømme om sex - uanset om man ser porno eller ej. Det er især en del af det at være ung, når ens seksualitet udvikler sig mere og mere. Men de fleste mennesker oplever det gennem hele livet.



Der er nok ikke så meget at gøre ved, at du siger lyde om natten. Men det er også helt normalt, at sige lyde, når man sover. Får selvom man sover, så er hjernen stadigvæk super aktiv, og så kan man godt komme til at sige lidt lyde, selvom man egentligt sover dybt. Det er der rigtigt mange mennesker som gør. Nogle siger lidt  lyde, nogle snorker, andre kan snakke og holde hele samtaler i søvne. Det kan være, at det kun er en periode, hvor du siger lyde og det måske vil stoppe igen i andre perioder. Det har man ikke nogen kontrol over. Og det behøver vi heller ikke prøve at styre eller skamme os over. Det tænker jeg, at din mor sikkert også godt ved. 



Hvis du har lyst kan du altid prøve at snakke med din mor om, at du siger lyde, når du sover. Hvis det er fordi, at hun synes det holder hende vågen, så kan hun jo eventuelt tage ørepropper på.



Sexlinien



Jeg kan varmt anbefale dig Sexliniens hjemmeside. Det er en hjemmeside til unge, hvor man kan finde en masse information om sex, seksualitet og få svar på nogle af alle de spørgsmål, man kan have som ung. De har også både en brevkasse, hvor man kan skrive ind og læse andres spørgsmål. Det kan være rigtigt rart at se, at man slet ikke er den eneste, som har masser af spørgsmål og tanker om sex, når man er ung. Så måske er den side noget for dig? 



Jeg håber mit svar har været hjælpsomt for dig. Og du ved, at du er helt normal, præcis som du er. Masser af held og lykke herfra.
Hvad gør jeg hvis vi ikke har penge til psykolog og min læge ikke vil hjælpe?
Kategori: Trist eller deprimeret
K\u00f8n: Pige
Alder: 14
Dato: 2020-10-11T10:43:35.000Z

Sp\u00f8rgsm\u00e5l:
Jeg har fornylig skrevet herind og vil bare lige sige tak til jeres råd, ang. min mulige depression, dog har jeg prøvet alle rådene før. 



Jeg kan ikke få hjælp af min læge, da de ordligt har skrevet at de ikke vil henvise til professionel hjælp, da jeg er under 18. 



Jeg har snakket med forskellige omkring det og er bestemt ikke alene omkring det. 



Hvad gør jeg hvis vi ikke har penge til psykolog og min læge ikke vil hjælpe? Skal jeg presse på og mødes op med lægen, for at snakke om hvordan jeg har det, så han ved jeg har brug for det? 



Hjælp

Svar:
Det lyder rigtigt hårdt, at du oplever symptomer på depression. Og jeg kan sagtens forstå, hvis du føler dig lidt tabt lige nu. Derfor vil jeg gøre mit bedste for at sende dig i rigtig retning.



Ring til Psykinfo



Jeg tror det bedste råd, jeg kan give dig er, at ringe ind til Psykinfo og prøve at snakke med dem om, hvad der er af muligheder for dig. Psykinfo er en rådgivning for mennesker, som har brug for råd i forhold til psykisk sygdom og hvordan man kan få hjælp. De kan hjælpe med at finde ud af, hvordan man får den hjælp, man har brug for, hvis man ikke ved, hvor man skal gå hen.



De er super søde og dygtige. De vil kunne snakke lidt mere i dybden med dig om, hvad du oplever af symptomer, og hvad det næste skridt er imod, at du får lige præcis den hjælp, som du har mulighed for.



Der er en Psykinfo tilknyttet alle regioner, men man må ringe ind til alle Psykinfoer uanset, hvor man bor. Her kan du finde link til Psykinfo i din region:





Jeg ville gerne skrive nogle fler råd til dig, men jeg tænker simpelthen, at Psykinfo vil kunne rådgive dig bedre end jeg kan. Hvis du så alligevel ikke synes, at du fik den hjælp, som du havde brug for, så er du selvfølgelig mere end velkommen til at skrive herind igen.



Jeg krydser fingre for, at det kommer til at gå super godt med dig.
Jeg har været til 4 jobsamtaler, men ingen af dem har valgt mig
Kategori: Identitet, Nervøsitet
K\u00f8n: Pige
Alder: 16
Dato: 2020-10-25T19:01:16.000Z

Sp\u00f8rgsm\u00e5l:
Jeg er en pige på 16 år, som har svært ved at finde job. Jeg har været til fire jobsamtaler, men ingen af dem har valgt mig. Jeg kan godt være lidt generet, og måske kan det være grunden til at de ikke gider at vælge mig. Jeg er bange for, at jeg ikke får et job, før jeg bliver 18 år. 



Håber I kan hjælpe mig.

Svar:
Øv altså, det kan være super frustrerende at søge job. Derfor er jeg også rigtigt glad for, at du har skrevet herind og delt dine tanker med os.



Det kan være hammersvært at finde job



Først og fremmest så tænker jeg, at du godt kan klappe dig selv på skulderen, for at være blevet indkaldt til 4 jobsamtaler. For det kan være hammersvært overhovedet at skrive en ansøgning, som er god nok til, at man bliver kaldt ind. Derfor synes jeg også, at det er sejt, at du er blevet kaldt ind til 4 jobsamtaler. Det tænker jeg er et tegn på, at du har skrevet en rigtig god ansøgning.



Det er møgirriterende, at de ikke har valgt dig, når du har været til samtale. Og jeg kan sagtens forstå, at det kan gøre dig usikker på hele jobsøgningsprocessen. Men mit bedste råd til dig er ikke at give op. For nogle gange, så er man også bare lidt uheldig og der kan være virkeligt mange unge, som søger det samme job. Så er det lige med at komme igennem nåleøjet. Derfor tænker jeg også, at hvis du bliver ved med at sende ansøgninger ud, så skal jobbet nok komme på et tidspunkt. Og det er helt normalt at opleve, at det ikke er i første hug, man bliver valgt.



Snak med en af cheferne igen 



Hvis du har mod på det, kan du også prøve at ringe til en af de chefer, som tidligere kaldte dig ind til samtale. Så kan du prøve at spørge dem ad, hvorfor de ikke valgte dig. På den måde vil du kunne finde ud af, præcis hvorfor de valgte en anden. Det kan være rigtigt hjælpsomt at vide, men også lidt hårdt, hvis det er fordi, man måske har været meget nervøs. Så du må mærke lidt efter, om du har lyst til det.



Næste gang 



Næste gang du bliver kaldt til samtale, så kan du overveje at starte med at sige til chefen, at du bliver hammernervøs til jobsamtaler. Og det altså ikke er fordi, du ikke vil snakke med dem. Det kan nemlig være rigtigt rart at få sagt højt på forhånd, at man er nervøs, så chefen ved, at man normalt er lidt mere snaksagelig og rolig. Og nogle oplever også, at de faktisk bliver mindre nervøse, når de først har fået det sagt.



Du kan også øve jobsamtalen lidt sammen med en veninde eller dine forældre. Så kan du på forhånd øve nogle svar til nogle af de spørgsmål, som måske kan komme op til samtalen.



Det kan være et nåleøje at blive valgt til et job, men hold hagen højt. Jobbet skal nok komme på et tidspunkt. Jeg håber mit svar har været hjælpsomt for dig.
Projektopgave
Kategori: Generelt
K\u00f8n: Dreng
Alder: 14
Dato: 2020-10-29T19:32:26.000Z

Sp\u00f8rgsm\u00e5l:
Vi er T. og S. fra 8. på XX skole og vi er i gang med at skrive en avis artikel. Vi skriver om børns ret til privatliv og vi ville være meget glade hvis vi kunne få et interview med en af jer?

Svar:
Det lyder som et rigtigt spændende projekt i er i gang med. Vi kan desværre ikke lige hjælpe med interview i denne omgang. Men rigtigt meget held og lykke med artiklen.
Jeg har det svært i skolen, men jeg ved ikke hvorfor
Kategori: Skole og uddannelse
K\u00f8n: Pige
Alder: 13
Dato: 2020-11-02T17:34:41.000Z

Sp\u00f8rgsm\u00e5l:
Jeg har det sværte i skole men jeg ved ikke hvorfor

Svar:
Øv, det kan være rigtig hårdt, når man har det svært i skolen.



Snak med dine forældre om det



Når man går og har det skidt, er det rigtig vigtigt, at man får snakket med nogen om det. For det er alt for svært at gå med alle de tanker alene. Det er også helt normalt, at man måske ikke helt ved, hvorfor man har det svært. Det er heller ikke altid, at der er en specifik grund til, at man har det sådan. Derfor kan det også hjælpe rigtig meget, at få snakket med nogen om det. For når man begynder at sætte ord på sine følelser, så bliver det også nemmere at forstå dem.



Dine forældre er måske nogle af dem, som er aller tættest på dig. Og derfor tænker jeg også, at det kunne være en rigtig god ide, at du snakkede med dem om hvordan du har det. Det kan nemlig være rigtig svært for forældre at hjælpe, hvis de ikke helt ved, hvordan man har det. Men de fleste forældre vil rigtig gerne have, at deres børn har det godt. Derfor tænker jeg også, at dine forældre vil blive rigtig glade for, at du fortalte dem, at du har det svært i skolen. Så kan det nemlig også være, at de kan hjælpe med at tage fat i skolen, så du kan få noget hjælp til at få det bedre igen. I vores guide til at snakke med sine forældre om svære ting, kan du læse lidt mere om, hvordan man kan gøre, når man skal snakke med sine forældre om svære ting. 



Snak med en lærer eller en anden voksen



Det kan også være, at der er en anden voksen, som du er tryg ved, som du kan snakke med om, hvordan du har det. Det kan være eksempelvis være en venindes mor eller en anden voksen, som du er tryg ved. Det kan også være, at du har en yndlingslærer, som du kan snakke med om, hvordan du har det. Lærere er nemlig vant til at snakke med elever, som har det svært. Og måske din lærer også har kunne se nogle ting, som du måske ikke selv har fået øje på. Men det vigtigste er, at du får snakket med en voksen om, hvordan du har det. Så du kan få noget hjælp, til at få det bedre i skolen igen.



Tag fat i Headspace



Du kan også tage fat i Headspace. Der sidder nemlig en masse rigtig søde frivillige klar til at hjælpe og lytte. Det er helt gratis at komme i Headspace, og hvis du synes, at det er rarere, kan du også sagtens være anonym. De frivillige er vant til at snakke med unge som har det svært. Derfor sørger de også altid for, at det foregår på en måde, som er rar for dig. 



Jeg håber, at der er noget i mit svar, som har hjulpet dig, og at du får snakket med nogen om, hvordan du har det.
Jeg overvejer at tage et år væk fra skole
Kategori: Skole og uddannelse
K\u00f8n: Pige
Alder: 16
Dato: 2020-11-25T18:56:41.000Z

Sp\u00f8rgsm\u00e5l:
Jeg går på efterskole, jeg er meget skole træt, jeg har gået på en folkeskole og er blevet mobbet hele min skole gang fordi jeg ikke siger så meget. Men har overvejet om man bare skulle tage et år væk fra skole og så bare arbejde et år

Svar:
Det lyder som nogle gode overvejelser, du gør dig i øjeblikket omkring skole. Men det kan selvfølgelig være hammersvært lige at finde ud af, hvad der er det rigtige at gøre. Derfor er jeg også glad for, at du har skrevet herind og delt det med os.



Sabbatår



Du skriver, at du har overvejet, at tage et år væk fra skole og så arbejde. Det kalder man også sabbatår og er noget, som rigtigt mange unge gør, især efter gymnasietiden. Og jeg tænker, at det kunne være en helt fin idé for dig, at tage et år fra skole, hvis du kan mærke, at du har brug for en pause. Der er masser af læring i at have et arbejde og det kan være både super sjovt og mega hårdt nogle gange. Men nogle gange så er det lige det pusterum, man har brug for ovenpå 10 års skolegang.



Mobning



Du skriver, at du er blevet mobbet hele din skolegang. Det kan være rigtigt hårdt at opleve og tage glæden ved at gå i skole helt væk fra en. Du skriver ikke, om du oplever mobning på efterskolen også? For hvis du gør det, så tænker jeg, at det er vigtigt du får det fortalt til en lærer, så det kan blive stoppet. For det behøver du ikke finde dig i. Du har ret til at være i fred uden at blive mobbet. Det er lærernes og skolen job at sørge for, at mobningen bliver stoppet og der bliver passet ordentligt på dig. Du kan læse endnu flere gode råd i vores artikel om mobning.



Snak med dine forældre



Jeg kommer til at tænke på, om du har snakket med dine forældre om dine overvejelser? For det kan være rigtigt rart ikke at stå helt alene med sådan en beslutning. Og måske er dine forældre nogle af dem, som er tættest på dig sin hverdag? Så har de god mulighed for at hjælpe dig med at finde ud af, hvad der er den rigtige beslutning for dig. Når man er under 18, så er man heller ikke myndig endnu, og derfor har dine forældre også stadig lidt indflydelse på, om de synes det er en god idé eller ej. Men de fleste forældre vil rigtigt gerne lytte og komme med idéer, hvis man er lidt i tvivl om en stor beslutning.



Snak med en studievejleder



Jeg tænker det kunne være en god idé for dig, at præve at snakke med en studievejleder om dine tanker. For studievejlederens job er, at hjælpe unge med uddannelse og alle de tanker man kan have om det. Og de er helt vant til at snakke med unge om, hvad man kan gøre, når man bare er blevet godt og grundigt skoletræt. Måske kunne det være rart for dig? Du kan komme i kontakt med en studievejleder ved eksempelvis at spørge lærerne eller administrationen på din skole.



Det er helt okay at have brug for et sabbatår, hvis man er blevet skoletræt. Jeg håber at mit svar har været hjælpsomt for dig, og det kommer til at gå rigtigt godt med dig.
Jeg er håbløst forelsket i min kærestes ven
Kategori: Kærlighed og sex
K\u00f8n: Dreng
Alder: 20
Dato: 2020-11-25T19:05:39.000Z

Sp\u00f8rgsm\u00e5l:
Jeg er fortvivlet og håbløs forelsket i min kærestes ven fordi han har i en længere periode gjort kur til mig, i starten lagde jeg ikke mærke til det men pludselig her i sommeren sagde pludselig bang og jeg blev forelsket i ham og jeg ved han har det på samme måde men alligevel holder han lidt igen fordi jeg bor sammen med en han kender, men det mest fortvivlet er at han har sagt at han vil have mig.



Skal jeg regne med ham.



Jeg ved også at han sider og har det rigtig skidt på grund af det men han vil ikke at jeg kommer der uden min kæreste og hvis jeg ringer og siger at jeg kommer er han lidt lunefuld og siger det ikke er passende og jeg bliver usikker.

Svar:
Det lyder godt nok som lidt af en træls situation, som du er landet i. Derfor er jeg også glad for, at du har skrevet herind og delt det med os. 



Bliver det rodet? 



Det lyder til at dig og din kærestes ven er gået hen og er blevet forelskede. Og det kan jo ske. Men du har en kæreste i forvejen, som er gode venner med fyren, du er blevet vild med. Derfor kommer jeg også til at tænke på, om det bliver for rodet, hvis du prøver at indlede noget med vennen? Hvis du i forvejen har en kæreste og han er ven med fyren, så er der måske en risiko for, at der er nogle, som bliver sure på hinanden? Eller at deres venskab går i stykker.



Samtidigt er du måske nødt til at overveje, om du har lyst til at slå op med din kæreste? For hvis du ikke har det, så vil det måske være en god idé, at prøve at holde dig lidt væk fra fyren indtil forelskelsen er gået over igen. Og det gør forelskelser altid med tiden, selvom det måske ikke føles sådan lige nu. Hvis du tænker, at du hellere vil prøve at se ad, om det kunne blive noget med den anden fyr, så er det måske en god idé, hvis du får slået op med din nuværende kæreste inden. Så det ikke ender med at blive noget værre rod.  



Snak med ham



Du spørger, om du kan regne med fyren. Det er hammersvært for mig at vide, for jeg kender ham ikke. Samtidigt tænker jeg, at den eneste som ved det med sikkerhed er fyren selv. Derfor er du nok også nødt til at prøve at snakke med ham om det, hvis du vil have et klart svar. Og måske kunne det også være meget rart at få snakket med ham? For lige nu har du en masse bekymringer og tvivl på, hvad søren du lige skal gøre. Og så kunne det måske være meget rart at vide, hvad han lige tænker om det hele. Om han synes du skal gå fra din kæreste for at være sammen med ham. Eller om han synes det bliver for rodet?



Det er en rigtig svær situation, du står i lige nu. Og sådan er det bare engang imellem, når det kommer til kærlighed. Men jeg håber at mit svar har været hjælpsomt for dig, og det kommer til at gå super godt med dig, uanset hvad der sker. Varme tanker herfra.
Afviser han mig, fordi jeg bor sammen med min kæreste?
Kategori: Kærlighed og sex
K\u00f8n: Pige
Alder: 19
Dato: 2020-11-25T19:12:18.000Z

Sp\u00f8rgsm\u00e5l:
Jeg er en pige på 19 år der bor sammen med en kæreste men af hans bekendte er blevet hovedkulds forelsket i mig. Han har sagt til mig at han vil have mig uanset hvad og han var ligeglad med min kæreste hvis han fik mig ville han bare være stolt for jeg var en lækker og vidunderlig pige.



Jeg blev chokeret og såret da han sagde det til mig og vidste ikke hvad ben jeg skulle stå på for de tanker havde jeg aldrig haft for ham, men jeg har så senere fået følelser for ham og jeg er vist blevet meget forelsket i ham men ved ikke hvad jeg skal gøre ved det og følelserne er jo gengældt men nu afviser han mig nogen gange og hvis jeg spørger og jeg må besøge ham siger han det er ikke passende så bliver jeg forvirret.



Da jeg fortalte ham at jeg elskede ham blev han rørt, hvorfor afviser han mig så, er det fordi jeg bor sammen med min kæreste jeg kan høre på ham at min kæreste er en hindring for ham og det er også min mening at jeg vil flytte fra ham men det kan jeg ikke få ham til at forstå.

Svar:
Det lyder til at være en svær situation, du er landet i. Derfor er jeg også glad for, at du har skrevet herind og delt det med os.



Er det for rodet?



Du spørger, om grunden til at fyren afviser dig er fordi, at du bor sammen med din kæreste? Og det kan jeg ikke svare dig på med sikkerhed. For det er nok kun fyren, som ved præcis, hvad der er grunden til at han afviser dig. Men jeg tænker, at det i hvert fald vil give god mening, at han ikke vil se dig, så længe du har en kæreste. For de fleste synes ikke, at det er helt okay at ses med en anden, hvis man allerede har en kæreste. 



Så længe du stadig har en kæreste, så er det måske lidt for rodet, at prøve at indlede noget med den anden fyr? Derfor kan du overveje, om det vil give bedst mening, at slå op med din nuværende kæreste før, at du begynder at ses med den anden fyr. Ellers er der i hvert fald risiko for, at din nuværende kæreste bliver rigtigt såret og vred, hvis du er ham utro med en anden.



Snak med ham 



Du kan prøve at snakke med fyren igen, hvis du synes det er svært at finde ud af, hvad du skal gøre. Så kan i aftale, hvad der er det rigtige for jer at gøre nu. Måske kunne det være rart for dig?



Det er lidt en rodet situation, du er landet i. Men jeg håber at mit svar har været hjælpsomt for dig og det kommer til at gå rigtigt godt med dig.